Xatun, xanım, bəyim
sözlərini mənalarına
görə fərqləndirin.
CANBƏYİM XATUN
TƏBRİZDƏKİ GÖY MƏSCİDİN
TİKİNTİSİ ZAMANI
Canbəyim xatun
Bu qadın Baharlı sülaləsindən olan Cahanşahın həyat yoldaşı olmuşdur.
Türk ənənəsinə görə hökmdarın xanımı xatun adlanırdı. Cəsarətli, təd-
birli və təmkinli qadın olan Canbəyim xatun dövlət işlərinə də ciddi təsir
göstərə bilirdi. Dövrün mənbələri onu “iki dünyanın xidmətçisi, ən bö-
yüklərin şərəflisi” adlandırır. O, ağıllı tədbirləri ilə dövlətdə çəkişmələrin
qarşısını alır, sabitlik yaradırdı.
Qonşu dövlətlər və bəyliklərlə əlaqələrin qurulmasında Canbəyim xatun
mühüm rol oynamışdır. Baharlı hökmdarı Cahanşah Ağqoyunlu bəyliyi
ilə münasibətlərin qaydaya salınmasını ona tapşırmışdı. Dövlət fərman-
larında onun da möhürünün olması Canbəyim xatunun nüfuzundan xəbər
verir. O, Uzun Həsənin anası Saray xatunla da görüşmüş, iki qohum türk
boyu arasında sülhə nail olmuşdu. Saray xatunun diplomat qadın kimi
formalaşmasında onun da müəyyən təsiri vardır.