AĞQOYUNLU
PİYADASI
Uzun Həsənin hökmdarlığı dövründə köçəri maldarlıqla məşğul olan əhali
daha az vergi ödəyirdi. Çünki onlar dövlətə hərbi xidmət edirdilər. Süvari
qoşunların əsas hissəsini köçəri maldarlardan - tərəkəmələrdən topla-
nan qoşun təşkil edirdi.
Digər vergilərin miqdarı azaldılmaqla əhalinin vəziyyəti yüngülləşdirilmiş-
di. Bütün bu addımlar ölkədə əlverişli iqtisadi mühitin formalaşdırılması
üçün idi.
Maraqlıdır ki, Həsən padşahın “Qanunnamə”si onun ölümündən keçən
təqribən 100 il ərzində qüvvədə olmuş, Səfəvilər dövlətində də tətbiq
olunmuşdur. Bütün bunlar Həsən padşah Bayandurun ədalətliliyindən və
uzaqgörənliyindən xəbər verir.
Mahir sərkərdə
Uzun Həsən həm də mahir sərkərdə idi. Döyüşlərdə ağlasığmaz taktikala-
rı, qətiyyəti və cəsarəti ilə şöhrət qazanmışdır. Təsadüfi deyil ki, o, müasiri
Osmanlı sultanı Fateh II Mehmeti də məhz özünəməxsus sərkərdəlik qa-
biliyyəti sayəsində məğlub edə bilmişdi.
AĞQOYUNLU
SÜVARİSİ