Qacarların hakimiyyəti dövründə də gələcək şah, taxt-tacın varisi Təbrizdə
otururdu.
Təbriz şəhəri həm də xalqın milli-azadlıq mübarizəsinin rəmzidir. XX əsrin
əvvəllərində Qacarlar dövlətində ingilis və ruslar ağalıq edirdi. Əhalinin
güzəranı çətinləşmişdi.
Nəticədə şah hakimiyyətini məhdudlaşdırmaq uğrunda hərəkat başladı.
Əhali Konstitusiya (Əsas qanun) qəbul edilməsi və Milli Məclisin çağırıl-
masını tələb edirdi. Hərəkata Səttarxan başçılıq edirdi. Mərd, qorxmaz və
qətiyyətli bir şəxsiyyət olan Səttarxan bir neçə dəfə Təbrizə göndərilmiş
şah qoşunlarını məğlub edə bilmişdi. Əhali onu “Millət başçısı” (Sərdari-
milli) adlandırırdı. Açıq döyüşdə Səttarxanı məğlub edə bilməyən şah onu
hiylə ilə hərəkatdan uzaqlaşdıra bildi.
SƏTTARXAN
ŞEYX MƏHƏMMƏD XİYABANİ
SEYİD CƏFƏR PİŞƏVƏRİ
Sonrakı dövrlərdə də Güney Azərbaycan əhalisi zülmlə barışmamış, öz
haqları uğrunda mübarizəyə qalxmışdı. Ayrı-ayrı vaxtlarda Şeyx Məhəm-
məd Xiyabani və Seyid Cəfər Pişəvərinin başçılığı ilə milli-azadlıq hərə-
katları alovlanmışdı. Hər iki şəxsiyyət xalqı üçün muxtariyyət tələb edirdi.
Onlar Azərbaycan dilinin sıxışdırılmasına
etiraz edir, xalqın milli maraqlarını müdafiə
edirdilər.
Milli hökumət qurub muxtariyyət əldə etsələr
də, şah hökuməti xaricdən yardım alaraq bu
hərəkatları yatırda bildi. Həm Ş.M.Xiyabani,
həm də S.C.Pİşəvərinin qurduğu Milli hö-
kumətlərin mərkəzi yenə də Təbriz idi.
II Qarabağ müharibəsi zamanı bütün Gü-
ney Azərbaycanda olduğu kimi, Təbrizdə də
əhali ayağa qalxmışdı. Keçirilən yürüşlərdə
Təbriz əhalisi Azərbaycan ordusuna dəstək
nümayiş etdirmişdi. Bu da o taylı-bu taylı
Azərbaycanın mənəvi birliyindən xəbər verir.
Təbriz indi də bu mənəvi birliyin rəmzidir.
TƏBRİZDƏ AZƏRBAYCAN
ORDUSUNA DƏSTƏK YÜRÜŞÜ.
2020-ci İL