Hələ uşaqlıqdan döyüşçü olmaq arzusu ilə böyüyən oğuzlarda döyüş
üsullarına və qaydalara xüsusi diqqət yetirilirdi. Oğuz igidləri döyüşlərdə
yüksək intizamları ilə seçilirdi. Qadınlar da kişilərlə bərabər, əllərində qı-
lınc, at belində vətənin müdafiəsinə qalxırdılar.
Vətən yolunda, torpaq uğrunda canından keçən oğuzlar şəhid hesab
edilirdi. Şəhidlərin adı uca tutulur və düşməndən onların intiqamı
mütləq alınırdı.
Oğuzlar alaçıqlarda yaşayırdı. Evlənmək istəyən oğuz igidləri ox atır və
oxun düşdüyü yerdə özünə yurd salırdı.
Oğuzların təsərrüfatında qoyunçuluq geniş yer tuturdu. Oğuz xanları-
nın minlərlə baş qoyun sürüləri var idi. At ilxılarının böyüklüyü xanın nü-
fuzundan xəbər verirdi. Bunlardan başqa, oğuzlar dəvə də saxlayırdılar.
Oğuzlarda bağçılıq, üzümçülükvə əkinçilik inkişaf etmişdi. Onlar taxılı də-
yir manda üyüdürdülər. Müxtəlif sənətkarlıq sahələrinin yayılması isə tica-
rətin inkişafına şərait yaradırdı. Oğuzlar ticarətdə pullardan istifadə edirdilər.
Dastanın əhəmiyyəti
Qəhrəmanlıq dastanları xalqın tarixi yaddaşı hesab
olunur. Ana kitabımız hesab edilən "Kitabi-Dədə
Qorqud” həm də yazılı yaddaşımızdır.
Bu dastandan adət-ənənələrimiz, tarixi əraziləri-
miz, dilimiz və s. haqqında geniş məlumat alırıq.
Dədə Qorqudun söylədiyi hekayələr şifahi şəkildə
dildən-dilə keçərək yayılmış, sonralar yazıya alın-
mışdır. Dastanın 12 boydan ibarət olan nüsxəsi Al-
maniyanın Drezden şəhərində saxlanılır.
2000-ci ildə ölkəmizdə “Kitabi-Dədə Qorqud”un 1300 illik yubileyi keçi-
rilmişdir. Bakı şəhərində Dədə Qorqudun adına abidə qoyulmuş və park
salınmışdır. “Dədə Qorqud” adlı bədii film çəkilmiş, dastanın ayrı-ayrı boy-
ları əsasında cizgi filmləri hazırlanmışdır.
Dastan dünya xalqlarının nadir mədəni abidələri sırasına daxil edilmişdir.
Mətnə əsasən cədvəli tamamlayın.
Oğuz türklərində vətən
sevgisinin yüksək
olmasını hansı faktlar
sübut edir?
Oğuz türklərində nə
üçün əkinçilik və bağçı-
lıq inkişaf etmişdi?
“KİTABİ-DƏDƏ QORQUD’UN
DREZDEN NÜSXƏSİ
Oğuzların həyat tərzi
Oğuzlarda təsərrüfat
Oğuzların xüsusiyyətləri