QARAQOYUNLU DÖVLƏTİ
Qaraqoyunlu dövlətini quran şəxs Qara Yusif olmuşdur. Ucaboylu və güc-
lü olması ilə fərqlənən Yusif həm də yaxşı təhsil almışdı. Onun əsas gücü
də məhz bunda idi: ən çətin vəziyyətdə belə özünü itirmir, ani qərarları
ilə düşmənlərini çaş-baş salmağı bacarırdı. O, asanlıqla ünsiyyət qurur,
mərhəməti və ədaləti sayəsində dostlar qazana bilirdi. Dostlarına həmişə
hörmətlə davranırdı.
Qara Yusifin yaşadığı zamanlar olduqca qarışıq dövr olmuşdur. Azərbay-
canda hakimiyyət uğrunda bir neçə qüvvə mübarizə aparırdı: bunlar Şir-
vanşahlar, ağqoyunlular və monqol nəslindən olan Cəlairiləridi. Bir tərəf-
dən də xarici basqınlar ara vermirdi. Onların içərisində isə qüdrətli dövlət
qurmuş Əmir Teymur xüsusilə fərqlənirdi. Özünü “Turan sultanı” adlan-
dıran bu böyük türk fatehi türk-müsəlman əhalisinin yaşadığı əraziləri öz
dövlətinə tabe etməyə çalışırdı.
Qara Yusifi bir sözlə təq-
dim etmək istəsəydiniz,
hansı ifadədən istifadə
edərdiniz?