Prezident İlham Əliyevin qarşısında böyük vəzifələr dururdu: dövlətin
iqtisadi və hərbi gücünü daha da artırmaq, Qarabağ problemini həll et-
mək. Tezliklə ölkədə böyük quruculuq işlərinə təkan verildi. Yeni yollar
çəkildi. Aparılan tikinti işləri nəticəsində şəhərlər, qəsəbə və kəndlər
abadlaşdırıldı.
Dövlət başçısı əhalinin sosial vəziyyətini daim diqqət mərkəzində saxla-
yır. Bu məqsədlə ölkədə hər il yeni iş yerləri açılır, əməkhaqları və təqa-
üdlər artırılır. Bütün bunlar əhalinin güzəranına müsbət təsir göstərir.
Azərbaycan Respublikası hazırda bütün iqtisadi göstəricilər üzrə sürətlə
inkişaf edən ölkələr sırasındadır.
Xarici siyasətdə də Ulu öndər Heydər Əliyevin siyasi kursu uğurla davam
etdirilir. Ölkənin beynəlxalq nüfuzu ilbəil artır. Azərbaycan hazırda Av-
ropanın enerji təhlükəsizliyində mühüm rola malikdir. Xarici dövlətlərlə
imzalanan müqavilələr nəticəsində ölkə qaz ixracatçısına çevrilmişdir. Av-
ropanın bir sıra dövlətləri Azərbaycan qazının alıcısıdır. Xarici dövlətlərə
Bakı—Tbilisi—Ceyhan kəməri ilə neft, Bakı-Tbilisi-Ərzurum kəməri ilə isə
qaz ixrac olunur.
Azərbaycan Şərq-Qərb əməkdaşlığının yaradılmasında mühüm rol oyna-
yan dövlətdir. Çindən başlayıb Avropaya gedən mühüm tranzit yollarının
bir hissəsi ölkəmizdən keçir. Yüklərin daşınmasını təmin etmək məqsə-
dilə Bakı—Tbilisi—Qars dəmir yolu xətti çəkilmişdir. Bütün bu addımlar
Azərbaycanın həm beynəlxalq nüfuzunu artırır, həm də iqtisadi və siyasi
vəziyyətini möhkəmləndirir.
Azərbaycan hazırda Qafqazın lider dövlətidir. Bunu Azərbaycan prezi-
denti İlham Əliyev 2024-cü ildə Şuşada keçirilən VII "Xarıbülbül” festi-
valındakı çıxışında xüsusi olaraq vurğulamışdır: “Cənubi Qafqaza gələn
hər bir dövlət bizimlə hesablaşmalıdır”. Ölkəmiz heç bir hərbi təşkilata
qoşulmur. Buna görə də Azərbaycan 2011-ci ildən Qoşulmama hərəkatı-
nın üzvüdür. O, bir müddət bu təşkilata sədrlik də etmişdir.
MÜASİR BAKI
TRANS-ANADOLU QAZ KƏMƏRİNİN
AÇILIŞ MƏRASİMİ