Babəki yerli əyanlardan biri Afşinə ələ verdi. Xilafətin mərkəzi-
nə aparılan qəhrəman Azərbaycan oğlu ölümü də mərdliklə
qarşıladı. Tarixi mənbələrin verdiyi məlumatlara görə, ağır
edam prosesinə baxmayaraq, Babəkin iniltisini belə eşidən
olmamışdı. Döyüş meydanında qələbələr sıralayan Babək şə-
rəfli ölümü ilə də düşmənə qalib gəlməyi bacarmışdı.
Məğlub olmasına baxmayaraq, Xürrəmilər hərəkatı nəticəsiz
qalmadı. Xilafət zəiflədi və bir qədər sonra parçalandı. Xilafət-
dən ayrılan ərazilərdə, o cümlədən Azərbaycanda da müstəqil
dövlətlər yarandı.
Xalq öz qəhrəman oğlunu heç zaman unutmadı. Azadlıq rəm-
zinə çevrilən bu ad bu gün də dünyaya gələn Azərbaycan öv-
ladlarına qoyulur.
Afşin Babəkin sərkərdəlik bacarı-
ğına heyran olmuşdu. 0, Babəkin
əfv olunması üçün xəlifədən
fərman da almışdı. Şərti isə belə
idi: Babəkxalqdan uzaqlaşmalı,
xürrəmiləri tərk etməlidir. Əvə-
zində özü və ailəsi əfv ediləcək,
xilafət qoşunlarının birinə ko-
mandan təyin olunacaqdır. Lakin
Babək: “Mən öz xalqıma xəyanət
edə bilmərəm”, - deyərək Afşinin
təklifini rədd etmişdi. Afşin isə
niyyətindən əl çəkmək istəmirdi.
Bu dəfə o, Babəkin əsir düşmüş
oğluna məktub yazdırdı. Oğlu
atasından xəlifənin əmrinə tabe
olmasını xahiş edirdi. Babəkin
cavabı isə olduqca təsirli idi: “Sən
daha mənim oğlum deyilsən...
Sən anlamadın ki, qırx il kölə
kimi yaşamaqdansa, bir gün azad
yaşamaq daha yaxşıdır!”
Sizcə, Babək
nə üçün xə-
lifənin əfv fər-
manını qəbul
etməmişdi?
Azadlıq və
köləlik anla-
yışlarının mə-
nasını öyrənib
müzakirə edin.