Dünya azərbaycanlılarının bir araya gətirilməsi də bu böyük şəxsiyyətin
tarixi xidmətlərindəndir. 2001-ci ildə Bakıda dünya azərbaycanlılarının
birinci qurultayı keçirildi. Bu, mühüm tarixi hadisə idi. Dünya azərbaycan-
lıları ilk dəfə bir araya toplaşaraq Azərbaycan və onun nüfuzunun artırıl-
ması üçün fəaliyyətlərini birləşdirdilər.
Beləliklə, Heydər Əliyev müstəqil Azərbaycanda hakimiyyətə ən çətin
dövrdə gəldi: ölkənin dağılma təhlükəsi var idi. Özündən sonra isə güc-
lü, beynəlxalq aləmdə nüfuz və söz sahibi olan bir dövlət miras qoydu.
Təsadüfi deyil ki, müasir Azərbaycan Respublikasını Heydər Əliyevin
“şah əsəri” adlandırırlar. Onun “Mən həmişə fəxr etmişəm, bu gün
də fəxr edirəm ki, mən azərbaycanlıyam” ifadəsi hər bir azərbaycan-
lının torpaq və Vətənə olan sevgisinin rəmzidir.
Azərbaycanın xilaskarı Heydər Əliyev 2003-cü il dekabrın 12-də əbədiy-
yətə qovuşdu. Həmin gün yüz minlərlə azərbaycanlı bu dahi şəxsiyyəti
sonuncu mənzilə yola saldı. Onun Fəxri xiyabandakı məzarı xalqımızın
və ölkəyə gələn qonaqların ziyarətgahına çevrilmişdir.
HEYDƏR ƏLİYEVİN DÜNYA
AZƏRBAYCANLILARININ BİRİNCİ
QURULTAYINDA ÇIXIŞI
FƏXRİ XİYABAN.
HEYDƏR ƏLİYEVİN ABİDƏSİ