Sizcə, el şənliklərinin
əhəmiyyəti nə idi?
OĞUZ ELİ
Onların həyatında baş verən mühüm hadisələr el şənlikləri ilə müşayiət
olunurdu. Ozanlar qopuz çalıb söz söyləyirdi. İgidlər at çapmaqda, qılınc
oynatmaqda, ox atmaqda bir-biri ilə yarışırdılar. At igidin dostu sayılırdı.
Sahibi qəhrəmancasına həlak olan atın isə quyruğunu kəsərdilər.
Oğuzlar ananı müqəddəs hesab edir, ana haqqını Tanrı haqqına bərabər
tutur, qadınlara xüsusi hörmət göstərirdilər.
Oğuzların əsas adətlərindən biri qonaqpərvərlik idi. Qonağı “Tanrı qona-
ğı” adlandırır, qonaq gəlməyən evi xarabalığa bənzədirdilər.
Tanrıçılıq dininə sitayiş edən oğuzlar islam dinini qəbul etdikdən sonra
onların arasında mənəvi birlik daha da artdı.
Sizcə, oğuzların hansı
adətləri bu gün də
qorunub saxlanır?
Oğuzların həyatı
“Kitabi-Dədə Qorqud”da oğuz türklərinin dövlət idarəçiliyi, həyat tərzi və
təsərrüfat sahələri ilə də bağlı qiymətli məlumatlar vardır. Oğuz dövlətinin
başında xanlar xanı Bayandur xan dururdu. Vacib məsələlər onun yanın-
da bəylərlə birgə müzakirə olunurdu.