Hökmdar Yusif
Öz rəqiblərini məğlub edən Yusif 1410-cu ildə paytaxtı Təbriz olan güclü
dövlət qura bildi. Bu dövlətin qurulması ilə Azərbaycanda hökm sürən
qarışıqlığa son qoyuldu. Qara Yusif orduya xüsusi diqqət yetirirdi. Buna
görə də ölkənin müdafiəsi gücləndirildi.
O, teymurilərin bir neçə yürüşünün qarşısını almışdı. Nəticədə əkinçilik,
sənətkarlıq və ticarət canlandı, əhalinin gəlirləri artdı. Hökmdar elmə və
təhsilə də xüsusi diqqət ayırırdı. Alimlər, şairlər, rəssamlar və din xadim-
ləri dövlətin himayəsində idi. Qara Yusif bütün dinlərə hörmətlə yanaşır-
dı. O, xristian kilsəsini vergilərdən azad etmişdi. Müharibələr zamanı isə
dövlətində yaşayan xristianların təhlükəsizliyini təmin etməyə çalışmışdı.
Qara Yusif türk (Azərbaycan) dilinin inkişafına diqqət yetirirdi. Qaraqo-
yunlu sarayında türk dilində xeyli kitablar yazılmışdı. Onun zamanında
müsəlmanların müqəddəs kitabı “Qurani-Kərim” türk dilinə tərcümə
edilmişdi.
Siz dövlət başçısı olsa
idiniz, ilk növbədə,
hansı sahəyə diqqət
ayırardınız?
Qara Yusifin gördüyü
işləri qruplaşdıraraq
cədvəl tərtib edin.
O dövrün mənbələrində “sultan”, "padşah” və “bahadır” adlandırılan
hökmdar Yusif teymurilərlə növbəti döyüş ərəfəsində xəstələnir. Həkim-
lərin səyinə baxmayaraq, bu adlı-sanlı qəhrəmanı xilas etmək mümkün
olmur. 1420-ci ildə dünyaya göz yuman Qara Yusif indiki Türkiyə ərazisin-
də - Ərcişdə dəfn edilmişdir.
QARA YUSİF TÜRBƏSİ